open-index/open-wikipedia-markdown huggingface dataset:
Էրքութ Աքբայի սպանություն

thumb|200px|right|Էրքութ Աքբայի լուսանկարը
**Էրքութ Աքբայի սպանություն**, Պորտուգալիայի մայրաքաղաք Լիսաբոնում Թուրքիայի վարչական կցորդ, 40-ամյա Էրքութ Աքբայի սպանությունը, որը տեղի է ունեցել 1982 թվականի հունիսի 7-ին։ Սպանության պահին Աքբայն աշխատում էր Լիսաբոնի թուրքական դեսպանությունում։ Աքբայն սպանվել է Լիսաբոնի ծայրամասում գտնվող իր տան մոտ, երբ կեսօրյա ճաշի նպատակով վերադառնում էր տուն։ Սպանվել է մեքենայի մեջ։ Նրա կինը՝ 30-ամյա Նադիդե Աքբայը ևս վիրավորում է ստացել գլխի շրջանում, քանի որ գտնվում էր նույն մեքենայի մեջ՝ Էրքութ Աքբայի հետևում։ Էրքութ Աքբայը մահացել է տեղում, իսկ նրա կնոջը կոմայի մեջ տեղափոխել են հիվանդանոց ու վիրահատության ենթարկել։ Մահացել է 8 ամիս անց՝ 1983 թվականի հունվարի 11-ին Անկարայի հիվանդանոցներից մեկում՝ այդպես էլ դուրս չգալով կոմայից։

Հարձակման պատասխանատվությունն ստանձնել է «Հայկական ցեղասպանության արդարության մարտիկներ» կազմակերպությունը։

Նադիդե Աքբայը ևս աշխատելիս է եղել թուրքական դեսպանությունում։ Զույգն ամուսնացել էր 1970 թվականին։ Հարձակումից հետո նրանց երեխաները՝ 11-ամյա Իլքերը և 5-ամյա Սաադեթը տեղափոխվել են դեսպանության շենք, իսկ ավելի ուշ բարեկամները նրանց տարել են Թուրքիա։ Հաջորդ օրը Աքբայի դին տեղափոխվել է Անկարա: Թաղվել է Ջեբեջի Ասրի գերեզմանատանը։ Ավելի ուշ, Նադիդե Աքբայը ևս թաղվել է այդ գերեզմանատանը։ 

Պորտուգալական ոստիկանությունը սպանության մեջ կասկածել է Լիբանանից հայազգի 4 մարտիկների, սակայն նրանք այդպես էլ չեն հայտնաբերվել։

## Տես նաև
* Հայկական ռազմաքաղաքական կազմակերպությունների կողմից սպանված թուրք դիվանագետների ցանկ
* Լիսաբոնյան հնգյակ

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Թուրք դիվանագետներ
Կատեգորիա:Հայ ազգայնականների հարձակողական գործողություններ
Կատեգորիա:Սպանված թուրք դիվանագետներ
Սպիտակ խնձորի ծառը

«**Սպիտակ խնձորի ծառը»** (*[[Լիտվերեն]]*: *Baltoji obelis*), լիտվացի նկարիչ Անտանաս Սամուոլիսի 1932 թվականի նկարը։

## Նկարագրություն
Այն նկարված է կտավի վրա յուղաներկով և ունի 89 x 71 սմ չափս։

Նկարը Վիլնյուսի Լիտվայի արվեստի թանգարանի հավաքածուի մի մասն է:

## Վերլուծություն
Սպիտակ խնձորենին առաջին անգամ ցուցադրվել է 1932 թվականին: Այն հատուկ տեղ է զբաղեցնում Լիտվայի արվեստի պատմության մեջ՝ որպես լիտվական լավագույն բնապատկերների մի մաս։ Նկարի հիմնական կիզակետում է խնձորենին, որն ընդգծված է ավելի բաց գույնով։ Կինը, տակառը, շունն ու մի քանի շինություններ նկարում երկրորդական նշանակություն ունեն։ Էքսպրեսիոնիզմը ներկայացված է ծառի ծուռ բունով, կուզիկ կնոջ և անհավասար հերկած հողատարածքով: Տեսարանը պարունակում է միայնության և տխրության տրամադրություն։ Դեկորացիան իսկական է, և ենթադրվում է, որ սպիտակեցված խնձորենին նկարչի ընտանեկան այգում է։ Կտավը պարունակում է ինքնակենսագրական ասպեկտ՝ ակնարկելով նկարչի ծանր կյանքի, վատառողջության և ֆինանսական դժվարությունների մասին։

## Տես նաև
* Ծառաբների սպիտակեցում

## Ծանոթագրություններ


Կատեգորիա:1932 նկարներ
Կատեգորիա:Լիտվայի մշակույթ
Ջեմալ Տաբիձե

**Ջեմալ Տաբիձե** (; ), վրացի ֆուտբոլիստ, հունական «Պանետոլիկոս» ակումբի և Վրաստանի ազգային հավաքականի պաշտպան։

## Կենսագրություն
### Ակումբային կարիերա
Ջեմալը կարիերան սկսել է Վրաստանի առաջնության առաջին լիգայում հանդես եկող «Սաբուրթալո» ակումբում։ Այնուհետև կարիերան շարունակել է բելգիական «Գենտ» ակումբում, սակայն չի խաղացել նրանց առաջին թիմում։ 2017 թվականի փետրվարին վարձակալության պայմանագիր է կնքել ռուսական «Ուրալ» ակումբի հետ։

2017 թվականի ամռանը ազատ գործակալի կարգավիճակով տեղափոխվել է ռուսական «Ուֆա» ակումբ։ Հուլիսի 15-ին Ռուսական Պրեմիեր Լիգայի առաջին տուրում իր նորամուտն է նշել «Ուֆայի» կազմում՝ «Տոսնո» թիմի դեմ խաղում, որտեղ անցկացրել է ամբողջական հանդիպում։

## Ազգային հավաքական
### Հավաքականի կարիերա
Հանդես է եկել Վրաստանի պատանեկական հավաքականում։

2017 թվականի հունվարին հրավիրվել է Վրաստանի ազգային հավաքական։ Իր նորամուտը նշել է 2017 թվականի հունվարի 23-ին՝ Ուզբեկստանի դեմ խաղում փոխարինման դուրս գալով 91-րդ րոպեին։ Երկու օր անց Հորդանանի դեմ խաղում առաջին անգամ մեկնարկել և անցկացրել է ամբողջական հանդիպում։

### Գոլեր Վրաստանի հավաքականի կազմում

## Ձեռքբերումներ
; «Ուրալ»
* Ֆուսաստանի գավաթի ֆինալիտ (1)․ 2016/17

; «Դինամո» (Թբիլիսի)
* Վրաստանի չեմպիոն (1)․ 2022
* Վրաստանի Սուպերգավաթի հաղթող(1)․ 2023

## Ծանոթագրություններ

Կատեգորիա:Գենտի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Կորտրեյկի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Պատվո շքանշանի ասպետներ (Վրաստան)
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Ֆուտբոլի պաշտպաններ
Գարեթ Հոբարթ

**Գարեթ Օգաստես Հոբարթ** (, ), ԱՄՆ 24-րդ փոխնախագահ (1897-1899)։ Մահացել է պաշտոնեական պարտականությունները կատարելու ժամանակ։

## Կենսագրություն
Գարեթ Հոբարթը ծնվել է Նյու Ջերսի նահանգի Լոնգ Բրենչ քաղաքում։ 1863 թվականին ավարտել է Ռատգերսի համալսարանը, որտեղ եղել «*Դելտա Ֆի*» միաբանության անդամ։ 1866 թվականին դարձել է փաստաբանների կոլեգիայի անդամ, մասնագիտական պրակտիկան անցկացրել է Պատերսոնում՝ Նյու Ջերսիում։

1868 թվականին գրասենյակային աշխատող Հոբարթը դատավոր է նշանակվել Պատերսոնում։ 1871 թվականին՝ աներոջ քաղաքապետ դառնալուց հետո, նշանակվել է քաղաքային փաստաբանի պաշտոնում։ 1872-1876 թվականներին եղել է Նյու Ջերսիի Գլխավոր ասամբլեայի խոսնակը։ 1876-1882 թվականներին Հոբարրթը եղել է Նյու Ջերսի նահանգի Սենատի անդամ՝ որպես Փասայկ շրջանի  ներկայացուցիչ, իսկ 1881 թվականին՝ Սենատի նախագահ։ Միաժամանակ,1880-1881 թվականներին զբաղեցրել է Հանրապետական կուսակցության Նյու Ջերսիի նախագահի պաշտոնը, իսկ 1884-1896 թվականներին եղել է կուսակցության Ազգային կոմիտեի անդամ։ 1884 թվականին պարտություն է կրել ԱՄՆ Սենատի ընտրություններում։

1892 և 1895 թվականներին Հոբարթին առաջարկվել է առաջադրվել Նյու Ջերսիի նահանգապետի պաշտոնում, սակայն նա հրաժարվել է։

Հոբարթը հաջողակ գործարար և արդյունաբերող էր։  Պատերսոնի բեյսբոլի մարզադաշտի կառուցման համար նա նվիրաբերել էր 4000 դոլար։

1896 թվականին Հանրապետական կուսակցության կողմից առաջադրվել է որպես փոխնախագահի թեկնածու։ 1896 թվականի ընտրություններում Հոբարթն ընտրվել է փոխնախագահի պաշտոնում։

## Անձնական կյանք
1869 թվականի հուլիսի 21-ին Գարեթ Հոբարթն ամուսնացել է Էսթեր Ջեյն Թաթլի հետ։ Ունեցել են երկու երեխա՝ Գարեթ Հոբարթ կրտսերը և Ֆեննի Հոբարթը։ Փոխնախագահի պաշտոնն զբաղեցնելու տարիներին առաջին տիկնոջ պարտականությունները հաճախ կատարում էր Հոբարթի կինը, քանի որ նախագահ Մաք-Քինլիի կինը՝ Իդա Մաք-Քինլին, տառապում էր էպիլեպսիայից։

## Մահ
Գարեթ Հոբարթը մահացել է սրտային անբավարարությունից 1899 թվականի նոյեմբերի 21-ին՝ Նյու Ջերսի նահանգի Պատերսոն քաղաքում։

## Ծանոթագրություններ

## Արտաքին հղումներ

* U.S. Senate biography
* Owings Stone biography 
* History Central biography
* Hobart, Oklahoma
* Article about Hobart and his role as V.P. (Polish)

Կատեգորիա:ԱՄՆ-ի փոխնախագահներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի փաստաբաններ
Սրճեփ

**Սրճեփ** (*ջազվե* , ), շերեփի տեսքով սպասք է, որը նախատեսված է թուրքական (արևելյան) սուրճ պատրաստելու համար։ Ավանդական սրճեփը պատրաստվում է դարբնված պղնձից։

Աշխարհի շատ երկրներում, ներառյալ ԱՄՆ-ում, սրճեփը հայտնի է որպես **իբրիկ** ( إبريق, հին. պարս. *āpraiča*: āp — ջուր и raiča — լցնել)։

Սրճեփով պատրաստված սուրճը առանձնանում է հագեցած համով և իր չլուծվող մասնիկների պարունակությամբ (մրուրով)։ Իր մեջ մնում են գրեթե բոլոր նյութերը, որոնք պարունակվում են բոված սուրճի հատիկում։ 

Սրճեփով սուրճ պատրաստելը սուրճ եփելու ամենահին մեթոդներից մեկն է, ուստի կան բազմաթիվ արևելյան սուրճի բաղադրատոմսեր. դրանք կարող են տարբերվել հավելյալ բաղադրիչների օգտագործմամբ, պատրաստման տեխնոլոգիայով և խմիչքի մատուցմամբ։

Սրճեփի մեջ լցնում են շաքարավազ և սուրճ, ավելացնում ջուր և դանդաղ տաքացնում թույլ կրակի վրա։ Շատ արևելյան երկրներում սրճեփը դնում են տաքացրած ավազի վրա։

## Ծանոթագրություններ
Հրետանու ական

**Հրետանու ական,** հրետանային զինամթերքի տեսակ: Կիրառվում է ականանետներից կրակ վարելու համար, այստեղից էլ անվանումը: Արևմտյան գրականության մեջ ականանետը հայտնի է, որպես մորտիր, մորթար, մորտերո և այլն: Իսկ ականանետի զինամթերքը կոչվում է  և տարբերակվում է որպես ուղղակի մորտիրի արկ: Ականանետ տարբերակը հայերեն լեզվում տարածվել է ռուսալեզու գրականությունից, այսպիսով տարբերակելով *[[ական]] (ինժեներական)* և *[[հրետանի|հրետանու]] ական*:

## Տեսակներ
Հրետանու ականները կիրառվում են ինչպես հարթափող ականանետների , այնպես էլ ակոսափող ականանետների համար և ըստ թռիչքի կայունության սկզբունքի տարբերակվում են երկու տեսակ՝ պտտվող և պոչաթևավոր: Որոնք էլ իրենց հերթին ըստ նշանակության լինում են հիմնական, հատուկ և օժանդակ նշանակության:մինի|Հրետանու ականի կառուցվածքը
Հիմնական ականներն են՝ բեկորային ական, բեկորա-ֆուգասային ական, կումուլյատիվ-հրկիզող և կասետային ական։
Հատուկ նշանակության ականնեը լինում են՝ ծխային, լուսավորող և քարոզչական ականներ:
Օժանդակ ականները նախատեսված են ուսումնական նպատակների համար:

## Տես նաև
*Արկ
*Ականանետ
*Ական
*Հրետանի
*Փող (հրազենի)
*Զինամթերք

## Հղումներ
## Ծանոթագրություններ

Կատեգորիա:Զինամթերք
Կատեգորիա:Հրետանի
Ռոշիգումի

, 234 անվարպետ սամուրայների խումբ, որը հիմնադրվել է Կիյոկավա Հաչիրոյի կողմից 1862 թվականին։ Հավատարիմ սյոգունին՝ նրանք պետք է հանդես գային որպես Տոկուգավայի սյոգունի թիկնապահներ, սակայն խումբը ցրվեց Կիոտո ժամանելուն պես՝ 1863 թվականին։

## Պատմություն
### Ձևավորում
Կիյոկավա Հաչիրոն ստեղծեց Ռոշիգումին Տոկուգավայի սյոգունատի ֆինանսավորմամբ 1862 թվականի հոկտեմբերի 19-ին։ Սկզբում նա պնդում էր, որ այն ստեղծվել է Կիոտոյում Տոկուգավայի սյոգունին պաշտպանելու և արևմտյան երկրների դեմ ռազմական գործողությունների նախապատրաստման համար։ Սակայն նրա նպատակն էր մարդկանց հավաքագրել՝ աշխատելու ոչ թե սյոգունատի,այլ իմպերիալիստների հետ։

Ռոշիգումիի անդամները հանդիպեցին 1863 թվականի մարտի 26-ին (լուսնային օրացույցով փետրվարի 8-ին) Էդոյում (Տոկիո) և մեկնեցին Կիոտո։ Կոնդո Իսամին, Հիջիկատա Տոշիզոն, Օկիտա Սոջին, Ինոուե Գենզաբուրոն, Տոդո Հեիսուկեն, Հարադա Սանոսուկեն, Նագակուրա Շինպաչին, Սերիզավա Կամոն, Նիիմի Նիշիկին, Նակազավա Կոտոն, Հիրայամա Գորուն, Հիրամա Ջուսուկեն և Նոգուչի Կենգին բոլորն էլ Ռոշիգումիի անդամներն էին։ Երկու օր անց, երբ Ռոշիգումին մեկնեց Կիոտո, Կոնդոն պատասխանատու էր անդամների համար օթյակներ նշանակելու համար։ Սակայն նա պատահաբար մոռացավ Սերիզավայի խմբի մասին, ինչը հանգեցրեց մի հայտնի դեպքի, երբ Սերիզավան կորցրեց ինքնատիրապետումը և իր խմբի օգնությամբ հրդեհ բռնկեց ստեղծեց օթյակներից դուրս՝ որպես վիրավորանք Կոնդոյի հասցեին։

### Խմբի վերացում
1863 թվականի ապրիլի 10-ին Ռոշիգումին ժամանեց Կիոտո, և խումբը մնաց Յագիտեյում՝ Կիոտոյից դուրս գտնվող գյուղում։ Զարմանալիորեն, երբ նրանք նոր էին ժամանել Կիոտո, Կիյոկավան հանկարծ հրամայեց խմբին ետ վերադառնալ Էդո քաղաք։ Մինչ այդ նա գաղտնի նամակ էր ներկայացրել իմպերիալիստներին, որտեղ ասվում էր, որ իր Ռոշիգումին պետք է աշխատեր միայն Կոմեյ կայսրի համար։

## Հետևանքներ
Ռոշիգումիի ցրված անդամները Կիյոկավայի հրամանով վերադարձան Էդո։ Այնուամենայնիվ, տասնինը անդամներ, հիմնականում Միտո կլանից, տարակարծիք էին, մասնավորապես Կոնդոն և Սերիզավան, և ձևավորեցին **'։ Սկզբում ''Միբու Ռոշիգումին'' կոչվում էր , ինչը նշանակում էր «Միբուի ''[[ռոնին]]''»։ Այդ ժամանակ Միբուն սովորական գյուղ էր Կիոտոյի հարավ-արևմուտքում և հենց այն վայրն էր, որտեղ նրանք տեղակայված էին։ 1863 թվականի օգոստոսի 18-ին Միբու Ռոշիգումին վերանվանվեց **' Կայսր Կոմեյի կողմից։

Ի պատասխան՝ Տոկուգավայի պաշտոնյան Ռոշիգումիի նախկին անդամներ Թոմուչի Յոշիոյիին և Իեսատո Ջիրոյիին վարձեց վերացրեց լրտեսների, ստիպեց նրանց մնալ Կիոտոյում և միանալ Սերիզավայի և Կոնդոյի խմբին, որպեսզի հսկի նրանց։

Ռոշիգումի մյուս այլախոհ անդամները, ովքեր վերադարձան Էդո, դարձան ** խմբի հիմնադիր անդամները (Շինսենգումիի եղբայր լիգան Էդոյում) Օկիտա Ռինտարոյի եղբոր հետ (ով Օկիտա Սոջիի խնամին էր) որպես հրամանատար։

## Ծանոթագրություններ

Կատեգորիա:Ճապոնիայի պատմություն
Լոգլայն

**Լոգլայն** (անգլ․՝ Log line կամ Logline), հեռուստատեսային ծրագրի, ֆիլմի, կարճամետրաժ ֆիլմի կամ գրքի համառոտ (սովորաբար մեկ նախադասություն) ամփոփումը, պարունակում է պատմության հիմնական կոնֆլիկտը։ Ունի ինչպես պատմության սյուժեի համառոտ նկարագիրը, այնպես էլ «զգացմունքային կարթ» հետաքրքրությունը խթանելու համար։ TV Guide-ում լոգլայնը ներկայացված է որպես հաղորդաշարի ամփոփագիր մեկ նախադասությամբ։ «Լոգլայնը մեկ նախադասություն է, որը նկարագրում է ձեր ամբողջ պատմությունը», սակայն, «այն նախագծի ուղիղ ամփոփումը չէ: Այն մեկ կամ երկու նախադասությամբ ներկայացնում է նախագծի էությունը՝ սահմանելով թեման»։ «Լոգլայնը պատմության հիմնական կոնֆլիկտն է  մեկ նախադասությամբ, այն չի հայտնում ստեղծագործության թեման, այլ ավելի շուտ նախադրյալ է»։

«Լոգլայնը... օգնում է բովանդակություն ստեղծողներին պարզ և հեշտությամբ վաճառել իրենց աշխատանքը մեկ նախադասությամբ, քանի որ շեշտը դրվում է այն բանի վրա,  ինչը  յուրահատուկ է  դարձնում նրանց ստեղծագործությունը... լոգլայնը բովանդակություն ստեղծողին հնարավրություն է տալիս հակիրճ ձևով կենտրոնանալու ստեղծագործության երեք հիմնական  խարիսխների վրա», դրանք են գլխավոր հերոսը, գլխավոր հերոսի ցանկությունները (նպատակը) և այն, ինչ վտանգված է (ռիսկերը)։

## Տարրեր
Պատմողական տարրերը, որոնք հաճախ հիշատակվում են լոգլայնում, ներառում են միջավայրը, գլխավոր հերոսին, նպատակը, հակառակորդին, հրահրող միջադեպը և կոնֆլիկտը (հանգուցալուծումը)։ Լոգլայնում պետք է ներառել փոփոխություններ, ինչպիսիք են բնավորության աճը և գործողությունները։

## Ծանոթագրություններ

* 

Կատեգորիա:Հեռուստատեսային տերմինաբանություն
Կատեգորիա:Ֆիլմերի և վիդեոների տերմինաբանություն
Հիպերաղի լիճ

**Հիպերաղի լիճ,** դեպի ծով ելք չունեցող ջրային մարմին, որը պարունակում է նատրիումի քլորիդի և այլ աղերի զգալի կոնցենտրացիաներ, իսկ աղիությունը գերազանցում է օվկիանոսի ջրի աղիությանը (3,5%, այսինքն՝ 35 գ մեկ լիտրում)։

Որոշ մանրէներ կարող են զարգանալ այնպիսի բարձր աղիությամբ միջավայրերում, որոնք անբնակ են կենդանի օրգանիզմների մեծամասնության համար, ներառյալ որոշ տեսակների, որոնք, ենթադրաբար, նպաստում են վարդագույն լճերի գույնին։ Այս տեսակներից որոշները ջրազրկման դեպքում անցնում են քնած վիճակի, իսկ որոշները կարող են գոյատևել ավելի քան 250 մլն։

Հիպերաղի լճերի ջուրն օժտված է մեծ վեր հրող ուժով՝ շնորհիվ աղի բարձր պարունակության։

Հիպերաղի լճերը հանդիպում են բոլոր մայրցամաքներում, հատկապես չոր կամ կիսաչոր շրջաններում։

Արկտիկայում, կանադական Դևոն սառցե գլխարկը պարունակում է երկու ենթասառցադաշտային հիպերաղի լճեր։ Անտարկտիդայում կան ավելի մեծ հիպերաղի ջրային մարմիններ, լճեր Մակմուրդոյի չոր հովիտներում, ինչպիսին է Վանդա լիճը, որի աղիությունը գերազանցում է 35%-ը (այսինքն՝ օվկիանոսի ջրից 10 անգամ աղի)։

Աշխարհի ամենաաղի ջրային մարմինը Գաետալե լճակն է, որը գտնվում է Եթովպիայի Աֆար շրջանի Դանակիլ իջվածքում։ Գաետալե լճակի աղիությունը 43% է, ինչը այն դարձնում է աշխարհի ամենաաղի ջրային մարմինը (օվկիանոսի ջրից 12 անգամ ավելի աղի)։ Նախկինում համարվում էր, որ Անտարկտիդայից դուրս ամենաաղի լիճը Ասսալ լիճն է Ջիբութիում, որն ունի 34․8% աղիություն (օվկիանոսի ջրից 10 անգամ աղի)։ Ամենահայտնի հիպերաղի լճերը, հավանաբար, Մեռյալ ծովն (34,2% աղիություն 2010 թվականին) ու ԱՄՆ Յուտա նահանգի Մեծ Աղի լիճն են (5-7% փոփոխական աղիություն)։ Մեռյալ ծովը, որը բաժանում է Իսրայելը և Արևմտյան Ափը Հորդանանից, աշխարհի ամենախոր հիպերաղի լիճն է։ Մեծ Աղի լիճը, չնայած գրեթե երեք անգամ մեծ է Մեռյալ ծովի մակերեսից, ավելի ծանծաղ է և աղիության շատ ավելի մեծ տատանումներ է ունենում։ Արձանագրված ջրի ամենացածր մակարդակի դեպքում այն մոտ 7․7 անգամ գերազանցում է օվկիանոսի ջրի աղիությանը, բայց երբ ջրի մակարդակը բարձրանում է, աղիությունը օվկիանոսի ջրի համեմատ միայն մի փոքր է բարձր լինում։

## Ծանոթագրություններ

Կատեգորիա:Աղի լճեր
Կատեգորիա:Լճագիտություն
Կատեգորիա:Լճեր
Կատեգորիա:Ջրաբանություն
Ֆուտբոլի Եվրոպայի առաջնություն 2024։ Խումբ C

2024 թվականի հունիսի 16-ից 25-ը Գերմանիայում կայացել են  2024 թվականի Եվրոպայի առաջնության C խմբի հանդիպումները։  Խմբում ընդգրկված էին Սլովենիայի, Դանիայի, Սերբիայի և Անգլիայի հավաքականները։

## Թիմեր

**Նշումներ**

## Աղյուսյակ
1/8 եզրափակիչ դուրս են եկել․

* C խմբի հաղթողը (Անգլիան) կհանդիպի E խմբում երրորդ տեղը զբաղեցրած թիմի հետ (Սլովակիա):
* C խմբում երկրորդ տեղը զբաղեցրած թիմը (Դանիա) կհանդիպի A խմբի հաղթողի հետ (Գերմանիա):  
* C խմբում երրորդ տեղը զբաղեցրած թիմը (Սլովենիա) դուրս է եկել 1/8 եզրափակիչ, քանի որ դաձել է երրորդ հորիզոնականը զբաղեցրած չորս լավագույն թիմերից մեկը։ Նա կխաղա F խմբի հաղթողի (Պորտուգալիա) հետ։

## Խաղեր
*Նշված է խաղերի սկսման ժամանակը՝ ըստ [[Կենտրոնական եվրոպական ամառային ժամանակ]]ի ([[UTC+2]])*

### Սլովենիա — Դանիա




### Սերբիա — Անգլիա




### Սլովենիա — Սերբիա




### Դանիա - Անգլիա




### Անգլիա — Սլովենիա




### Դանիա — Սերբիա




## Փլեյ-օֆֆ միավորներ

**Նշումներ**

## Ծանոթագրություններ

## Հղումներ
* Официальный сайт турнира

Կատեգորիա:2024 ֆուտբոլում
Կատեգորիա:Ֆուտբոլի Եվրոպայի առաջնություն 2024
Թոլանտափ

**Թոլանտափ**, լեռ Թուրքիայի Կարսի մարզում, Կարսի սարահարթում, Կաղզվան քաղաքից 6-7 կմ հյուսիս-արևելք։ Արաքս գետի ձախ ափին, Արաքսի ու Կարս գետեի միախառնվելու անկյունում։ Քերս,Աղդամ և Դևեբյուկ գյուղերի արանքում։ Բարձրություն 1400 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Կարսի մարզի լեռներ
Ամադին Շահուռնեցի

**Ամադին Շահուռնեցի** (), հայ զորահրամանատար, իշխան, Օրբելյանների իշխանության սպարապետ, Երերանի (ներկայումս՝ Հերհեր) տեր, սպարապետ Վահրամ Շահուռնեցու որդին, Շահուռնեցիների իշխանական տոհմից։

## Կենսագրություն
Ամադին Շահուռնեցին իշխել է Վայոց ձոր գավառի Հերհեր գյուղում և նրա շրջակայքում։ Ամադինը «նիզակակալ և կորովաձիգ ասպարապետ» էր «ի դրան թագաւորաշուք իշխանաց Բուրթելին և Վախախին»։ Ամադինի հայրը՝ Վահրամ Շահուռնեցին ևս եղել է Օրբելյանների իշխանության սպարապետը, մայրը՝ Գոնցան, Խոսրովիկ Տարսայիճյանցի դուստրն է։ Ամադինի եղաբայրներն են՝ Հասանը և Ուքանը։ Ամադինը ամուսնացել էր Իվանե Որոտնեցու և Տիկնանց-Տիկինի դստեր Թուխթանի հետ։ Նրանց դուստրն է Նաթիլը։ Հրաչյա Աճառյանը գրում է, որ «Բուրթել և Վախախ հիշված են 1322 թվականին, ուստի Ամադինն էլ այս թվերից պետք է լինի»։ Ամադինի մասին կա նաև ևս երկու արձանագրություն՝ 1295 և 1345 թվերից, որոնց մեջ Վահրամ Շահուռնեցու որդի Ամադինը հիշվում է, որ փոքր հասակում վախճանված է եղել և մայրը Գոնցան նրա հիշատակին նվերներ է արել Հերհերի Սուրբ Սիոն անապատին և Նորավանքին։

## Շահուռնեցիների տոհմածառ
Ստորև ներկայացվում է Շահուռնեցիների տոհմածառը։

## Ծանոթագրություններ

Կատեգորիա:Շահուռնեցիներ
Ախթամար Ա Արփայեցի

**Ախթամար Ա Արփայեցի** (), հայ զորահրամանատար, իշխան, Վայոց ձորի իշխանապետ, Արփայի (ներկայումս՝ Արենի) տեր, Գրիգոր իշխանի որդին, Ախթամարյանների տոհմից։

## Կենսագրություն
1971 թվականին Վայոց ձորի մարզի Արենի գյուղի Սուրբ Աստվածածին եկեղեցուց մի փոքր հարավ, գերեզմանոցում հայտնաբերվում է մի թերատված խաչքար, որի ստորին մասում արձանագրված է մի եզակի վիմագիր։ 

# ՈԽ (1191) ԹՈՒԱ[ԿԱՆԻՆ] ԵՍ ԱԽԹԱՄԱՐ, Ծ-
# ԱՌԱՅ Ա[ՍՏՈՒԾՈ]Յ, ՄԱՆԱՒԱՆԴ ՊԵՏ ԳԱ-
# ՒԱՌԻՍ, ՇԻՆԵՑԻ ԶՏՈՒՆ ԱՂԱՒԹ-
# ԻՑՍ ԵՒ ԿԱՆԳՆԵՑԻ ԶԽԱՉՍ ՅԻ-
# ՇԱՏԱԿ ՊԱՏՈՒԱԿԱՆ ԾՆԱՒՂԻ
# ԻՄՈՅ ԳՐԻԳՈՐԻ․ ՅԻՇԵ[ՑԵՔ]Ի Ք[ՐԻՍՏՈ]Ս։

Արձանագրության հավաստմամբ, Գրիգոր իշխանի որդի Ախթամար Արփայեցին 12-րդ դարի վերջում և 13-րդ դարի սկզբում, նախքան Զաքարյանների կողմից Սյունիքի ազատագրումը, եղել է Վայոց ձոր գավառի իշխանապետն ու զորապետը և 1191 թվականին այնտեղ եկեղեցի է կառուցել։ Նա նշանակալի դեր է խաղացել նահանգի քաղաքական ու մշակութային կյանքում։ 1211 թվականին, Իվանե Ա աթաբեկի «հրամանաւ և ուժով» Վասակ Խաղբակյանի հետ սելջուկներից վերստին ազատագրում է Սյունիքի Վայոց ձոր գավառի Հրասեկ բերդը, որը գավառի ռազմապաշտպանական կարևոր հանգույցն էր և այն հանձնում Նորավանքին։ Ստեփանոս Օրբելյանը հաղորդում է, որ «բնիկ ազատներ և ընտիր տանուտերեր» Ախթամարյան տոհմի ժառանգները «հին ժամանակներից բնակվում էին Արփա գյուղում» ու իրենց տիրույթներից ու այգիներից հաճախակի նվիրատվություններ էին կատարում Նորավանքին։

Ախթամար Արփայեցին մահացել է 1265 թվականին։ Նրա երկտող արձանագրությամբ տապանաքարը հայտնաբերվել է Նորավանքում։ Տապանաքարի վրա գրված է․ 
# ՊԱՐՈՆ ԱԽԹԱՄԱՐԻՆ է Տ[Ա]
# ՊԱՆՍ † ՉԺԴ (1265)։

Ախթամարի թոռ Ալփասլանը նրա պատվին Նորավանքում կանգնեցրել է անթվական, եռատող արձանագրությամբ խաչքար․
# ԵՍ՝ ԱԼՓԱՍԼԱՆ, Կ[ԱՆԳՆԵՑԻ Զ]
# ԽԱՉՍ Ի ՓՐՈՒԹԵ[ԱՆ]Ս[
# ԻՄՈ ՊԱՐՈՆ ԱԽԹԱՄԱՐԻ: 

Հայագետ և աղբյուրագետ Կարեն Մաթևոսյանը իր «Նորավանքի վիմագրերը և հիշատակարանները» գրքում կարծում է, որ Ախթամար Արփայեցուց բացի եղել է ևս մեկը նույն անձնանունով՝ Ախթամար Բ-ն, ով հավանաբար վերջինիս թոռն է, ու Ալփասլանի եղբայրը։

## Ախթամարյանների տոհմածառ
Ստորև ներկայացվում է Ախթամարյանների տոհմածառը։

## Ծանոթագրություններ

Կատեգորիա:Ախթամարյաններ
Կատեգորիա:13-րդ դարի հայեր
Ցզյանցզյան

**Ցյանցզյան** (չինարեն՝ 潜江市, pinyin - *Qiánjiāng Shì*), ենթանահանգային ուղղակի ենթակայության քաղաք Չինաստանի կենտրոնական մասում՝ Հուբեյ նահանգում։ Զբաղեցնում է 2004 կմ² տարածք: 2010 թվականի տվյալներով բնակչության թվաքանակը եղել է 946.277, 2019 թվականի վերջի դրությամբ՝ 966.100։

Ցզյանցզյանի մերձակայքում է գտնվում Jianghan նավթային հանքավայրը, որը Չինաստանի տասը խոշորագույն նավթահանքերից մեկն է:

## Պատմություն
Ցզյանցզյան գավառը  (潜江县) կազմավորվել է Սուն կայսրության ժամանակներում՝ 965 թվականին:

Չինաստանի Ժողովրդական Հանրապետության կազմավորումից հետո՝ 1949 թվականին գավառը մտել է նոր ձևավորված Ցզինչժոու հատուկ շրջանի (荆州专区) կազմի մեջ: 1970 թվականին այդ հատուկ շրջանը վերանվանվել է, կոչվել Ցզինչժոու օկրուգ (荆州地区):

1988 թվականին Ցզինցզյան գավառը վերափոխվել է քաղաքային գավառի:

1994 թվականի հոկտեմբերին վերջինս վերափոխվել է քաղաքային օկրուգի, ընդ որում՝ Ցզինցզյան քաղաքային գավառը հանվել է դրա կազմից և դրվել նահանգային իշխանության անմիջական ենթակայության տակ:

Ցզյանցզյանը 1994 թվականից բարեկամական կապեր է հաստատել  Հայդենհայմ ան դեր Բրենց գերմանական քաղաքի հետ:

## Կլիմա
Ցզյանցզյանին բնորոշ է չափավոր կլիման: Տարեկան միջին ջերմաստիճանը՝ , տեղումների միջին տարեկան քանակը՝ մոտավորապես :

## Ծանոթագրություններ

## Արտաքին հղումներ
*Jianghan Oil Field
* Պաշտոնական կայքէջը 

Կատեգորիա:Չինաստանի քաղաքներ
Լավաշգյոլ

**Լավաշգյոլ**, լճակ Թուրքիայի Կարսի մարզում։Ծովակ լճից հարավ։ Դաշքյոփրի ու Իգնաձոր գյուղերի մոտակայքում։ Բարձրություն 3000 մ։ Մակերեսը գրեթե ամբողջապես ծածկված  ջրիմուսով։ Գոյանում է մոտակայքից բխող աղբյուրներից։ Ջուրը քաղցրահամ է։

Ափերը շրջապատված են եղեգնուտներով։ Ջուրը թունելով Ծովակ լիճ թափվելու հետևանքով սպառնում էր չորանալու վտանգի առաջ։ Լիճը ներառված է որպես պոտենցիալ պահպանվող տարածք և հայտնի է նաև որպես թռչունների բնական ապաստարան։

Լճի մերձակայքում կար Լավաշի կամ Լավաշ անունով մի գյուղ, որն իր անունը ստացել է այս լճից։ Գյուղը, որն այս գրքում գրանցված էր որպես դատարկ, ժամանակի ընթացքում իսպառ անհետացավ։

## Ծանոթագրություններ

Կատեգորիա:Լճեր այբբենական կարգով
Կատեգորիա:Կարսի մարզի աշխարհագրություն
Կատեգորիա:Կարսի մարզ
Նիկոլա Քոքլան

**Նիկոլա Քոքլան** (, ), թատրոնի, կինոյի և հեռուստատեսության իռլանդացի դերասանուհի։

## Կենսագրություն
Նիկոլա Քոքլանը ծնվել է 1987 թվականի հունվարի 9-ին Գոլվեյում, Իռլանդիա բայց մեծացել է Օրանմոր քաղաքում։ Նա ունի ավագ քույր և եղբայր։ Միջնակարգ դպրոցից հետո նա ավարտել է Կալասանկտիուս քոլեջըայնուհետև Իռլանդիայի ազգային համալսարանը Գալվեյում՝ ստանալով անգլերենի և դասական քաղաքակրթության որակավորում։ Նա տեղափոխվել է Անգլիա, որտեղ ավարտել է Օքսֆորդի դրամատիկական դպրոցը և Բիրմինգհեմի դերասանական դպրոցը։

10 տարեկանում Քոքլանն առաջին անգամ հայտնվել է մեծ էկրանին՝ «Իմ եղբոր պատերազմը» ֆիլմում (նա հիշատակված չէ լուսագրերում)։ 2003 թվականից նա աշխատել է որպես ձայնային դերասանուհի անիմացիոն սերիալներում, իսկ 2004 թվականին նկարահանվել է *The Phantom Cnut* կարճամետրաժ ֆիլմում։ 2012-ին նա առաջին անգամ հայտնվել է հեռուստասերիալում, իսկ 2013-ին առաջին անգամ նկարահանվել է լիամետրաժ գեղարվեստական ​​ֆիլմում։ 2013-2018 թվականներին Քոքլանը խաղացել է բացառապես թատրոններում՝ Պարկ Թատրոն, Օլդ Վիկ, Օրանջ թրի թատրոն, *[[:en:Traverse Theatre|Թրավերս թատրոն]]*, *[[Donmar Warehouse|Դոնմար Վաիրհոուս]]*. 2018 թվականից նա կրկին նկարահանվել է ֆիլմերում և սերիալներում։

Քոքլանն ապրում է Լոնդոնում։

2018-ին Քոքլանը հրապարակել է մի հոդված The Guardian-ի համար, որտեղ նա խոսել է «թատերական քննադատության ժամանակ կանանց մարմնի անարդար քննության մասին»։ Բանն այն է, որ բրիտանական թատերական ուղեցույցն այս մասին ասել է «Դերի աղջիկները» սերիալում իր դերի մասին՝ «ավելորդ քաշ ունեցող փոքրիկ աղջիկ»։ Կազմակերպությունը ներողություն խնդրեց և հեռացրեց այս խոսքերը։

2019 թվականի փետրվարին ճամպրուկներով 27 կին Նիկոլա Քոքլանի գլխավորությամբ անցել են Լոնդոնի Վեստմինստերյան կամուրջը։ Ակցիայի նպատակն է ապաքրեականացնել աբորտը Հյուսիսային Իռլանդիայում։ 28 կանայք Հյուսիսային Իռլանդիայում գտնվող կանանց մոտավոր թիվն է, ովքեր ամեն շաբաթ նավարկում են Անգլիա՝ աբորտ անելու (որն այնտեղ օրինական է)։

2020 թվականի հուլիսին Քոքլանն աճուրդի է հանել Ալեքս Փերիի զգեստը և 5000 եվրո հասույթը փոխանցել իռլանդական մանկական հոսփիս Լաուրա Լին Հոսփիսին։ Այս գումարը ծախսվել է «COVID-19 համաճարակի հետևանքով տուժածներին» օգնելու համար։

## Ֆիլմագրություն
### Ֆիլմեր

### Հեռուստատեսության

## Մրցանակներ և անվանակարգեր

## Ծանոթագրություններ

Կատեգորիա:1987 ծնունդներ
Կատեգորիա:Թատրոնի դերասաններ
Կատեգորիա:Թատրոնի դերասանուհիներ
Կատեգորիա:Իռլանդացի դերասաններ
Կատեգորիա:Իռլանդացի կինոդերասաններ
Կատեգորիա:Կանանց իրավունքների իրավապաշտպաններ
Կատեգորիա:Հեռուստատեսային դերասանուհիներ
Կատեգորիա:Հունվարի 9 ծնունդներ
Սեբաստիան Վալյուկևիչ

**Սեբաստիան Վիկտոր Վալյուկևիչ** (, ), լեհ ֆուտբոլիստ, իտալական «Էմպոլի» ակումբի և Լեհաստանի հավաքականի պաշտպան։

## Ակումբային կարիերա
Սեբաստիան Վալյուկևիչը մարզվել է «Լեգիա» ակումբի ֆուտբոլային ակադեմիայում: 2017 թվականին տեղափոխվել է «Պոգոն (Շեցին)» ակումբ։  Հիմնական կազմում նորամուտը նշել է 2018 թվականի ապրիլի 7-ին՝ փոխարինման դուրս գալով Լեհաստանի բարձրագույն դիվիզիոնի «Լեգիայի» դեմ խաղում։  Մայիսի 8-ին «Շլենսկի» դեմ խաղում հանդես է եկել մեկնարկային կազմում։ 

2019 թվականի հունվարին իտալական «Կալյարի» ակումբը լեհական ակումբի հետ համաձայնության էր եկել պաշտպանի տրանսֆերի շուրջ, որի արժեքը գնահատվում էր 4 միլիոն եվրո: Սեբաստիանն իտալական ակումբի հետ պայմանագիր է կնքել մինչև 2023 թվականը: Գործարքի պայմանների համաձայն, մրցաշրջանի մնացած մասն անցկացրել է իր հարազատ ակումբում վարձավճարով, իսկ ամռանը մեկնել է Իտալիա։

## Կարիերան հավաքականում
Հանդես է եկել Լեհաստանի մինչև 15, մինչև 16, մինչև 17, մինչև 18, մինչև 19, մինչև 20 և մինչև 21 տարեկանների հավաքականներում: 2020 թվականի հոկտեմբերին նշել Է նորամուտը Լեհաստանի գլխավոր հավաքականի կազմում։

## Ծանոթագրություններ

## Արտաքին հղումներ
* Ֆուտբոլիստի էջը  «Կալյարիի» պաշտոնական կայքում 
* 

Կատեգորիա:Էմպոլիի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆուտբոլի պաշտպաններ
Յուլբեր Ռամադանի

**Յուլբեր Լատիֆ Ռամադանի** (, ), ալբանացի ֆուտբոլիստ, «Լեչե» ակումբի և Ալբանիայի ազգային հավաքականի կիսապաշտպան։  2024 թվականի Եվրոպայի առաջնության մասնակից։

## Ակումբային կարիերա
Յուլբեր Ռամադանին ֆուտբոլային կարիերան սկսել է Կոսովոյի «Ֆերիզայ» ակումբում իր հայրենի քաղաքից։   2013-2016 թվականներին նա հանդես է եկել այդ, ինչպես նաև «Պրիշտինա» և «Դրիտա» թիմերի կազմում Կոսովոյի առաջնությունում, որն այն ժամանակ ՈւԵՖԱ-ի կամ ՖԻՖԱ-ի անդամ չէր: 2015 թվականի դեկտեմբերին հայտնի է դարձել, որ Ռամադանին տեղափոխվում է ալբանական Սուպերլիգայի «Պարտիզանի» ակումբ։ 2016 թվականի ապրիլի 17-ին նշել է նա իր նորամուտը նշեց Ալբանիայի գլխավոր լիգայում՝ փոխարինման դուրս գալով «Վլազնիայի» դեմ տնային խաղի վերջին վայրկյաններին։

## Կարիերան հավաքականում
;Կոսովո
Ռամադանին առաջին անգամ հրավիրվել է Կոսովոյի մինչև 19 տարեկաների երիտասարդական հավաքական. 2015 թվականի հոկտեմբերին Կոսովոյում (մինչև 19 տարեկաններ) ընկերական հանդիպում է անցկացրել Ալբանիայի դեմ և անմիջապես խփել է իր առաջին գոլը։ Ավելի ուշ կանչվել է Կոսովոյում ուսումնամարզական հավաքի (մինչև 21 տարեկաններ), սակայն պաշտոնական հանդիպումներին չի մասնակցել։

;Ալբանիա
2017 թվականին Ռամադանին սկսել է խաղալ Ալբանիայի երիտասարդական հավաքականներում։

2017 թվականի նոյեմբերի 13-ին առաջին անգամ հրավիրվել է Ալբանիայի հիմնական թիմի հավաքին։  Խաղադաշտում նորամուտը նշել է 2018 թվականի մարտի 26-ին՝ Նորվեգիայի հավաքականի դեմ ընկերական խաղում։ 

### Խաղերը հավաքականում

**Ընդհանուր՝ հանդիպումներ՝ 6 / խփված գոլեր՝ 1, հաղթանակներ՝ 1, ոչ-ոքի՝ 1, պարտություններ՝ 4**

*Վերջին հանդիպումը (փոխարինման)՝ 2019 թվականի հոկտեմբերի 14-ին, ԵԱ-2020 որակավորում (խումբ H) Մոլդովայի դեմ*

## Ծանոթագրություններ

Կատեգորիա:Աբերդինի ֆուտբոլիստներ
Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Կոսովացի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բարտ Վերբրյուգեն

**Բարտ Վերբրյուգեն** (, ), հոլանդացի ֆուտբոլիստ, «Բրայթոն ընդ Հոուվ Ալբիոն» ակումբի և Նիդերլանդների հավաքականի դարպասապահ:

## Ակումբային կարիերա
Վերբրյուգենը «ՆԱԿ Բրեդա» ակումբի սան է։  2020 թվականի ամռանը Բարտը տեղափոխվել է բելգիական «Անդերլեխտ»։  2021 թվականի մայիսի 2-ին «Բրյուգեի» դեմ խաղում նշել է իր նորամուտը Ժյուպիլե լիգայում։ 

2023 թվականի հուլիսի 3-ին Վերբրյուգենը հինգ տարվա պայմանագիր է կնքել անգլիական «Բրայթոն ընդ Հոուվ Ալբիոն» հետ։  Օգոստոսի 26-ին «Վեստ Հեմ Յունայթեդի» դեմ խաղում նշել է իր նորամուտը Անգլիայի Պրեմիեր լիգայում։

## Միջազգային կարիերա
2023 թվականին Նիդերլանդների երիտասարդական հավաքականի կազմում Վերբրյուգենը Ռումինիայում և Վրաստանում մասնակցել է Եվրոպայի երիտասարդական առաջնությանը: Մրցաշարում Նա մասնակցել է Բելգիայի, Պորտուգալիայի և Վրաստանի հավաքականների դեմ խաղերին։ 

2023 թվականի հոկտեմբերի 13-ին Ֆրանսիայի հավաքականի դեմ Եվրոպայի 2024 թվականի առաջնության ընտրական խաղում Վերբրյուգենը նշել է իր նորամուտը Նիդեռլանդների հավաքականի կազմում։

## Վիճակագրություն
### Վերբրյուգենի հանդիպումները Նիդերլանդների հավաքականի կազմում

**Ընդհանուր՝ 5 հանդիպում / բաց է թողել 4 գոլ, 3 հաղթանակ, 0 ոչ-ոքի, 2 պարտություն**

## Ծանոթագրություններ

## Արտաքին հղումներ
* [Ֆուտբոլիստի էջը «[Բրայթոն ընդ Հոուվ Ալբիոն]ի» կայքում]

Կատեգորիա:Անգլիայի լեգեոներ ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի դարպասապահներ
Էկսի խորհրդարան

**Էկսի խորհրդարան կամ Պրովանսի խորհրդարան** (), Ֆրանսիայի թագավորության հին վարչակարգի խորհրդարան, որը ստեղծվել է Էկսում 1501 թվականին՝ 1487 թվականին Ֆրանսիայի Թագավորությանը Պրովանսի շրջանի միավորումից հետո։

## Պատմություն
1501 թվականին Լիոնում ստորագրվեց հուլիսյան արտոնագիրը, որով Լյուդովիկոս XII հիմնեց Պրովանսի խորհրդարանը Էկս քաղաքում, որը կազմված էր նախագահից և տասնմեկ խորհրդականներից, այդ թվում չորս հոգևորականներից և յոթ աշխարհականներից։

Դատարանը ուներ գլխավոր փաստաբան, աղքատների (հասարակության հարցերով) դատախազ, չորս քարտուղար և գործավար և երեք կարգադրիչ։ Այս հաստատության իրական ղեկավարը մեծն սենեշալն էր: Նա ներկայացնում էր թագավորին, և վճիռներ կայացվում էին նրա անունով։ Իր բացակայության պարագայում նախագահում էր Առաջին նախագահը[1]։

Այս խորհրդարանը փարիզյան օրինակով ստեղծված արդարադատության դատարան էր, որը ստեղծվել էր Լյուդովիկոս IX-ի կողմից՝ թագավորի անունից վերաքննիչ բողոքով դատելու համար: Որպես ինքնիշխան դատարան՝ խորհրդարանը, իր իրավասության ներքո, վերջին ատյանում դատում էր սենեշալի և ֆեոդալական դատարանների կողմից ընդունված բոլոր գործերը։

1545թ.-ին Էկսի խորհրդարանի նախագահն էր, կարդինալ Տուրնոնի աջակցությամբ, ով կազմակերպեց Լյուբերոնի վալդենսների կոտորածը:

Ամենից հաճախ պետությունները հավաքվում էին այնտեղ՝ քվեարկելու հարկերի վերաբերյալ։ Այս խորհրդարանն այնքան անպարկեշտ էր, որ մի ասացվածք հայտնվեց.

«Խորհրդարանը, միստրալը և Դուրանսը Պրովանսի երեք պատուհասներն են»

1590 թվականին Հենրիխ IV-ը Պերտուիսում ստեղծեց Էքսի խորհրդարանին մրցակից խորհրդարան, որը չէր ճանաչվել թագավորի կողմից և ուր գնացին իրեն հավատարիմ պատգամավորները:

Ի տարբերություն այլ խորհրդարանների, նրա իրավասությունը մնաց կայուն և միահամուռ, քանի որ այն հետևում էր Էկսի ռազմական կառավարության ուրվագծերին և համանուն սպայակազմին: 1771 թվականին, «Մոպեոյի ռեֆորմի» ժամանակահատվածում, պաշտոնից հեռացվեց Էկսի խորհրդարանի պաշտոններին աջակցող Շառլ Ժան-Բատիստ դե Գալո դե Լա Տուրը։ Նա միայն 1775 թվականին վերականգնեց իր պաշտոնը։

Էքսի խորհրդարանն ատիպիկ էր նրանով, որ այն միակ խորհրդարանն էր, որտեղ 1650 թվականից ի վեր խորհրդարանի առաջին նախագահի և Էքսի ընդհանրության մտադրության գործառույթները վստահված էին նույն անձին։ Ինչպես Հնագույն ռեժիմի բոլոր խորհրդարանները, այնպես էլ Էքսի խորհրդարանը լուծարվեց 1790 թվականի հեղափոխության ժամանակ։

## Խորհրդարանի լուծարում
Բուշ-դու-Ռոն գերատեսչական ժողովը տեղափոխվեց Էկս 1790 թվականի Հուլիսի 20-ին։ Միևնույն ժամանակ ձևավորվեցին այլ ասամբլեաներ, ինչպիսիք են Վարի վարչակազմը, Վերին Պրովանսի Ալպերի վարչակազմը, որի գործելաոճը կառուցված էր հին գավառական, տեղական կառավարման և համայնքային ժողովների օրինակով, սակայն հեղափոխական ուժերի կողմից ղեկավարվող քաղաքականության ողորմածության ներքո:

Այս հաստատությունների ստեղծումը հանգեցրեց Պրովանսի հին վարչակազմի մասնատմանը: 1790 թվականի սեպտեմբերի 2-10-ի հրամանագրի 10-րդ հոդվածը վերացրեց Պրովանսի խորհրդարանը։ Մի քանի օր անց նահանգապետարանը լուծարվեց[1]։

## Ծանոթագրություններ

Կատեգորիա:1501 հիմնադրումներ Ֆրանսիայում
Կատեգորիա:16-րդ դարը Ֆրանսիայում
Դամիան Շիմանսկի

**Դամիան Շիմանսկի** (, ), լեհ ֆուտբոլիստ, ԱԵԿ ակումբի և Լեհաստանի հավաքականի կիսապաշտպան։  2022 թվականի աշխարհի առաջնության մասնակից։

## Կենսագրություն
Շիմանսկին իր ֆուտբոլային կարիերան սկսել է լեհական «Բելխատուվ» ակումբում 2013 թվականին: Նա այդ ակումբում հանդես է եկել մինչև 2016 թվականը։  2016/17 մրցաշրջանն անցկացրել է Բիալիստոկի «Յագելոնիա» ակումբում։  2017/18 մրցաշրջանում տեղափոխվել է Պլոցկի «Վիսլա»։  Լեհաստանի հավաքականի կազմում անցկացրել է 4 հանդիպում։ 

2019 թվականի հունվարին հայտարարվել է ֆուտբոլիստի տեղափոխության մասին Գրոզնիի «Ախմատ», որի հետ Շիմանսկին 4,5 տարվա պայմանագիր է կնքել: Տրանսֆերի գումարը կազմել է 1,5 միլիոն եվրո։  Ակումբում խաղացողը հանդես է եկել 8 համարի ներքո։  2019 թվականի մարտի 2-ին Շիմանսկին առաջին անգամ խաղադաշտ է դուրս եկել «Ախմատի» կազմում Կազանի «Ռուբինի» դեմ արտագնա խաղում։  «Ախմատում» խաղացել է ձախ պաշտպանի դիրքում, թեև նրա հիմնական դիրքը կենտրոնական կիսապաշտպանն է։

## Ձեռքբերումներ
**ԱԵԿ (Աթենք)**
* Հունաստանի չեմպիոն - 2022/23

## Ծանոթագրություններ

Կատեգորիա:Լեհաստանի հավաքականի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Քո բոլոր կատարյալները

**«Քո բոլոր կատարյալները»** () 2018 թվականի սիրավեպ, որը գրել է Քոլին Հուվերը։ Սիրավեպը պատմում է Գրեհեմի և Քուին զույգի պատմությունը: Սա Քոլին Հուվերի 16-րդ գիրքն է:

## Նախաբան
Գիրքը պատմում է նրա մասին, որ Գրեհեմն ու Քուինը առաջին անգամ հանդիպում են միմյանց անցյալում և իրենց ներկայում, երբ նրանք ամուսնացած են: Գրքում Քուինը պայքարում է իր անպտղության դեմ։

## Թողարկում
Թողարկվելուց հետո վեպն ընդգրկվել է The New York Times-ի լավագույն վաճառվող գրքերի և USA Today-ի լավագույն վաճառվող գրքերի ցանկում**։ Կիրկուսի ակնարկներից մեկում ասվում է, որ «ճգնաժամի մեջ գտնվող ամուսնության այս պատկերը գրեթե կատարյալ է»: Հուվերը նկարագրեց այն որպես «հավանաբար իմ երբևէ գրված ամենատխուր գիրքը»։

## Ծանոթագրություններ

## Արտաքին հղումներ

* Colleen Hoover website
Կատեգորիա:2018 թվականի ամերիկյան վեպեր
Յուկակու

, օրինական կարմիր լապտերների թաղամասեր հին Ճապոնիայում, որտեղ գտնվում էին և՛ հասարակաց տները և՛ մարմնավաճառները, որոնք միասին հայտնի են որպես *յուջո*, որոնց ավելի բարձր կոչումները հայտնի էին որպես ։ Թեև մարմնավաճառությունը պաշտոնապես օրինական էր միայն այս տարածքներում, կային մի շարք վայրեր, որտեղ մարմնավաճառներն ու հասարակաց տները անօրինական էին գործում, որոնք հայտնի էին որպես , և բոլոր անօրինական կարմիր լապտերների շրջանները կրում էին այդ անվանումը, բացառություն էր միայն Յոշիվարան (հետագայում նաև Շիմաբարան և Շինմաչին)։

1946 թվականի հունվարին Դաշնակից Տերությունների Գերագույն Հրամանատարությունը հրաման արձակեց ամբողջ երկրում վերացնել մարմնավաճառության օրինականացված համակարգը, որտեղ հասարակաց տները պետք է փոխեն իրենց անունները և դառնան  կամ , ները վերանվանվեն որպես  թաղամասներ։

Դրանից հետո 1956 թվականին ընդունվեց , մինչ ամբողջությամբ կիրառվելը երկու տարի անց՝ 1958 թվականին։ Թեև օրենքը չի քրեականացրել սեռական աշխատանքի բոլոր ձևերը, սակայն «չճշտված» (այս համատեքստում՝ «անծանոթ») անձանց հետ սեռական ակտի վաճառքը օրենքից դուրս է ճանաչվել՝ հանգեցնելով , իսկ ավելի ուշ՝ , տարածքների վերացմանը։ Չնայած դրան, որոշ սեռական ակտերի և ծառայությունների օրինական վաճառքը շարունակվում է մինչ օրս Ճապոնիայում՝ շրջանցելով հակամարմնավաճառության օրենքը կամ ուղիղ սեռական ակտ չներառող գործողությունների վաճառքի միջոցով, կամ գումարով սեռական ակտի միջոցով միայն այն հաճախորդներին, ովքեր մինչ այդ «ծանոթացել» են մարմնավաճառների հետ։

## Ծանոթագրություններ

Կատեգորիա:Ճապոնիայի մշակույթ
Կատեգորիա:Ճապոներեն բառեր և արտահայտություններ
Կատեգորիա:Հասարակաց տներ
Կատեգորիա:Էդո ժամանակաշրջան
Կատեգորիա:Ճապոնիայի հասարակություն
Կատեգորիա:Կարմիր լապտերների թաղամասեր
Զուրիկո Դավիթաշվիլի

**Զուրիկո (Զուրաբ) Դավիթաշվիլի** (, ), վրացի ֆուտբոլիստ, ֆրանսիական «Սենտ Էտիեն» ակումբի և Վրաստանի հավաքականի կիսապաշտպան: 2024 թվականի Եվրոպայի առաջնության մասնակից։

## Կենսագրություն
### Ակումբային կարիերա
Վրաստանի առաջնությունում նորամուտը նշել է Թբիլիսիի «Դինամոյի» կազմում նշել է 2017 թվականի սեպտեմբերի 29-ին՝ «Կոլխեթի-1913» հետ խաղում, որում խաղադաշտ է դուրս եկել մեկնարկային կազմում և 72-րդ րոպեին փոխարինվել Բեկա Կավտարաձեով: 2018 թվականի ձմռանը պայմանագիր է կնքել Թբիլիսիի «Լոկոմոտիվի» հետ: 2019 թվականի փետրվարին հավաք է անցկացվել Կազանի «Ռուբինի» հետ։ Սպասվում էր, որ տեղափոխությունը պաշտոնապես կձևակերպվի խաղացողի տասնութամյակին հասնելուց հետո, սակայն արդյունքում պայմանագիր չի կնքվել, և ֆուտբոլիստը վերադարձել է «Լոկոմոտիվ»։

2019 թվականի հունիսի 29-ին Դավիթաշվիլին «Ռուբինի» հետ կնքել է եռամյա պայմանագիր։ Ռուսաստանի Պրեմիեր լիգայում նորամուտն նշել է հուլիսի 15-ին՝ Մոսկվայի «Լոկոմոտիվի» դեմ առաջին տուրի խաղում (1:1), որում խաղադաշտ է դուրս եկել մեկնարկային կազմում և փոխարինվել 66-րդ րոպեին՝ տեղը զիջելով իր հայրենակից Խվիչա Կվարացխելիային։

### Կարիերա հավաքականում
2016 թվականից հանդես է գալիս Վրաստանի մինչև 17 տարեկանների հավաքականում: 2017 թվականին, որպես հավաքականի ավագ, մասնակցել Է Ղազախստանի նախագահի գավաթին, որտեղ հասել է եզրափակիչ (որտեղ Վրաստանը 11-մետրանոցներով պարտվել է Ռուսաստանին) և դարձել մրցաշարի լավագույն ռմբարկու։ 2019 թվականից հանդես է գալիս երկրի երիտասարդական հավաքականում։

2019 թվականի սեպտեմբերի 5-ին Հարավային Կորեայի հավաքականի դեմ ընկերական խաղում նորամուտն է նշել Վրաստանի հիմնական հավաքականում և փոխարինվել է 73-րդ րոպեին։

## Ձեռքբերումներ
### Թիմային

; Վրաստան (մինչև 17 տարեկան)

* Ղազախստանի նախագահի գավաթի եզրափակչի մասնակից՝ 2017

### Անձնական
* Ղազախստանի նախագահի գավաթի լավագույն ռմբարկու՝ 2017 (6 գոլ)
* Պատվո շքանշան (2024)

## Անձնական կյանք
Հայրը Սուլիկո Դավիթաշվիլին է։

## Ծանոթագրություններ

## Արտաքին հղումներ
* Профиль на сайте Высшей лиги Грузии
* Профиль на сайте ФК «Рубин» 

 
Կատեգորիա:Բորդոյի ֆուտբոլիստներ
Կատեգորիա:Դինամո Բաթումի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Լոկոմոտիվ Թբիլիսիի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլի հարձակվողներ
Իսմայիլ Յուքսեք

**Իսմայիլ Յուքսեք** (, ), թուրք ֆուտբոլիստ, «Ֆեներբահչե» ակումբի և Թուրքիայի հավաքականի կիսապաշտպան։

## Ակումբային կարիերա
Յուքսեքը «Բուրսասպոր», «Բուրսա Մերինոսպոր», «Յեսիլ Բուրսա», «Յըլդըրըմ Բելեդիսպոր» և «Բուրսա Յըլդըրըմսպոր» ակումբների սան է: 2018 թվականին պայմանագիր է կնքել «Գելջյուքսպորի» հետ, որտեղ երկու մրցաշրջան հանդես է եկել Թուրքիայի երրորդ դիվիզիոնում։ 2020 թվականին Յուքսեքը տեղափոխվել է «Ֆեներբահչե» և անմիջապես վարձավճարով տեղափոխվել է «Բալիկեսիրսպոր»: Հոկտեմբերի 18-ին «Բուրսասպորի» դեմ խաղում նորամուտն է նշել Թուրքիայի առաջին լիգայում։ Հոկտեմբերի 25-ին «Անկարասպորի» դեմ խաղում խփել է առաջին գոլը «Բալիկեսիրսպորի» կազմում։ Վարձակալության ավարտից հետո ֆուտբոլիստը վերադարձել է «Ֆեներբահչե»։ 2021 թվականի հունվարի 18-ին «Անկարագյուջուի» դեմ խաղում նորամուտն է նշել թուրքական Սուպերլիգայում։ Նույն թվականին նրան վարձակալել է «Ադանա Դեմիրսպորը»։ Փետրվարի 6-ին «Անկարասպորի» դեմ խաղում նորամուտն է նշել նոր ակումբում։

2021 թվականի ամռանը նրան վարձակալել է «Բուրսասպորը»։ Օգոստոսի 15-ին «Ադանասպորի» դեմ խաղում նորամուտն է նշել նոր ակումբում։ Հոկտեմբերի 17-ին «Բոլուսպորի» դեմ խաղում խփել է առաջին գոլը «Բուրսասպորի» կազմում։

Վարձակալության ավարտից հետո վերադարձել է «Ֆեներբահչե»: 2023 թվականին ֆուտբոլիստն օգնել է ակումբին նվաճել Թուրքիայի գավաթը։

## Միջազգային կարիերա
2022 թվականի սեպտեմբերի 22-ին Լյուքսեմբուրգի հավաքականի դեմ ազգերի լիգայի խաղում նորամուտն է նշել Թուրքիայի հավաքականի կազմում։ Այդ նույն խաղում խփել է իր առաջին գոլը ազգային թիմի կազմում։

### Գոլեր Թուրքիայի հավաքականի կազմում

## Ձեռքբերումներ
**Թիմային**

 **«Ֆեներբախչե»**

* Թուրքիայի գավաթի գավաթակիր՝ 2022/23

## Ծանոթագրություններ

Կատեգորիա:Բուրսասպորի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆեներբահչեի ֆուտբոլիստներ
Արմատ (կարճամետրաժ ֆիլմ)

**Արմատ**, ռեժիսոր Էլոդի Դերմանժի՝ 2022 թվականին նկարահանված անիմացիոն վավերագրական կարճամետրաժ ֆիլմ: Տասնմեկրոպեանոց կարճամետրաժ ֆիլմի պրեմիերան տեղի է ունեցել 2022 թվականին՝ Լայպցիգի վավերագրական և անիմացիոն ֆիլմերի միջազգային փառատոնի () ժամանակ: Ֆիլմը պատմում է Դերմանժի հայկական ծագման մասին, և ցուցադրվել է մի շարք միջազգային կինոփառատոներում, ինչպիսիք են *Aspen Shortsfest*-ը, Շտուտգարտի անիմացիոն ֆիլմերի փառատոնը և ''Fest Anca'' միջազգային անիմացիոն փառատոնը, որտեղ այն արժանացել է լավագույն կարճամետրաժ ֆիլմի մրցանակին։ 

## Սյուժե
Էլոդին ուսումնասիրում է իր հայկական ծագումը՝ զրուցելով իր ընտանիքի անդամների հետ։ Նրանց հետ զրույցների ընթացքում նա բացահայտում է մի ցավալի պատմություն, որտեղ բռնությունը և սերն արտահայտելու անկարողությունը փոխանցվել են սերնդեսերունդ։

## Ընդունելություն
Թողարկումից ի վեր ֆիլմն ընտրվել է աշխարհի տարբեր փառատոներում:

## Ծանոթագրություններ

## Արտաքին հղումներ
* Պաշտոնական թրեյլերը ՅուԹյուբում
* *[https://www.imdb.com/title/tt29620613/?ref_=nm_knf_t_3 Armat-ը]* IMDb կայքում
Կատեգորիա:2022 ֆիլմեր
Կատեգորիա:2022 մուլտֆիլմեր
Քրիստիան Սայդել

**Քրիստիան Սայդել (**, )**,** գերմանա-դանիա-ամերիկյան դերասանուհի, որը խաղացել է *Boardwalk Empire* (2011-2014), *Schmidts Katze* (2014), *The Hollow* (2016), Godless (2017), *Fosse/Verdon,* *Human Capital* (2019) *[[Դրախտային մայրուղի (ֆիլմ, 2022)|Paradise Highway]]* (2022) ֆիլմերում:

## Վաղ կյանք
Սայդելը ծնվել է Տեխաս նահանգի Ուիչիտա Ֆոլս քաղաքում: Մայրը դանիացի է, իսկ հայրը՝ գերմանացի, որը ծառայել է նավատորմում։  Սայդելը ապրել է Դանիայում և Գերմանիայում: Նրա դերասանական առաջին փորձը եղել է դպրոցական սուրբծննդյան բեմադրությունում:  Նա հաճախել է թատերական խմբակներ՝ բեմադրելով *The Rocky Horror Picture Show-ը* գերմաներեն և մեկ կիսամյակ սովորել է Հարավային Աֆրիկայի Քեյփթաունի կինոդպրոցում։  Սայդելը սովորել է Մեդիա մենեջմենթ Եվրոպայում, այնուհետև վերադարձել ԱՄՆ՝ սովորելու Նյու Յորքի Լի Ստրասբերգի թատրոնի և կինոյի ինստիտուտում ՝ իր դերասանական կարիերան շարունակելու համար։

## Կարիերա
Սայդելի ԱՄՆ հեռուստատեսային դեբյուտը եղել է որպես հյուր աստղ NBC Universal- ի *[[:en:Law & Order: Special Victims Unit|Law & Order: Special Victims Unit]]* ոստիկանական դրամայի 12-րդ սեզոնի պրեմիերայի ժամանակ՝ 2010 թվականին: Նա նկարահանվել է ՀԴԲ գործակալ Սառա ԴեՍոտոյի դերում 2015 թվականին *«The Hollow»* նուար գեղարվեստական ֆիլմում, իսկ 2014 թվականին՝ *«Շմիդց Կատցեում»* Սիբիլ Ռանիշի դերում։

Սայդելը նկարահանվել է Սիգրիդ Մյուլլերի՝  գործակալ Նելսոն Վան Օլդենի ( Մայքլ Շենոն ) նորվեգացի կնոջ դերում՝ HBO հեռուստատեսային *«Boardwalk Empire » դրամատիկ սերիալում* 2-րդ սեզոնից մինչև 5-րդ սեզոնը (2012 - 2015):  2015 թվականի դրությամբ Սայդելը  Սկանդինավյան ամերիկյան թատերական ընկերության անդամ է: Այս ընկերությունը մի քանի սկանդինավյան պիեսներ է ներկայացրել Միացյալ Նահանգներում։  2017 թվականին Սայդելը մարմնավորել է Մարթային՝ առեղծվածային, ազատամիտ գերմանացի անծանոթուհուն, Netflix-ի Godless մինի սերիալում, որտեղ նրա խաղընկերներն էին Միշել Դոկերին և Ջեֆ Դենիելսը։

2019 թվականին Սայդելը խաղացել է Հաննայի՝ Բոբ Ֆոսեի ( Սեմ Ռոքուել ) տիրուհու դերը FX հեռուստատեսության *Fosse/Verdon* սերիալում։

2020 թվականին նա մարմնավորել է Հելեն Դերդորֆին Սքոթ Ֆրանկի *[[Թագուհու գամբիտը (հեռուստասերիալ, 2020)|«Թագուհու գամբիտը»]]* ֆիլմում Անյա Թեյլոր-Ջոյի հետ միասին:

2022 թվականին Սայդելը նկարահանվել է Աննա Գուտոյի *[[Դրախտային մայրուղի (ֆիլմ, 2022)|«Դրախտի մայրուղի»]]* թրիլլեր ֆիլմում, որի կազմում ընդգրկված էին Ժուլիետ Բինոշը և Մորգան Ֆրիմանը:

## Անձնական կյանք
Սայդելը  2017 թվականին Godless ֆիլմի նկարահանումների ժամանակ հղի էր, իսկ այժմ երկվորյակ տղաների մայր է։

## Ֆիլմագրություն
աջից|մինի|393x393փքս| Քրիստիան Սայդելը Շմիդց Կատցեի նկարահանումներին 2014 թվական

## Հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 

Կատեգորիա:1988 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ապրող անձինք
Կատեգորիա:Դերասանուհիներ այբբենական կարգով
Վոլքան Դեմիրել

**Վոլքան Դեմիրել** (; ), թուրք ֆուտբոլային դարպասապահ: Խաղացել է Թուրքիայի հավաքականում։ Մասնակցել է Եվրո 2008-ին։ Սիրում է լողալ, ճանապարհորդել, սպորտային ավտոմեքենաների կոլեկցիոներ է:

## Կարիերա
Դարպասապահը սովորել է «Կարտալսպոր» ակումբի պատանեկան ֆուտբոլային դպրոցում, որից հետո, 51 խաղ խաղալով նույն «Կարտալսպոր»ակումբի կազմում, նրան ուշադրություն են դարձրել մի քանի թուրքական ակումբների սկաուտներ: 2002 թվականի հուլիսին տեղափոխվել է թուրքական «Ֆեներբահչե» ակումբ, սակայն երիտասարդ դարպասապահն իր առաջին խաղը հիմնական թիմի կազմում անցկացրել է միայն 2003 թվականի ապրիլի 26-ին՝ «Սամսունսպոր» ակումբի դեմ խաղում։ Ունենալով հիանալի արձագանք և դիրքային հիանալի զգացողություն՝ մեկ տարի անց Վոլքանը ամուր հաստատվել է «Ֆեներբահչեի» հիմնական կազմում, որից հետո 2004 թվականին սկսել է հանդես գալ Թուրքիայի ազգային հավաքականի խորհրդանշանի տակ, որի համար նա անցկացրել է 63 հանդիպում։ 

Վոլքանը ՈՒԵՖԱ-ի Չեմպիոնների լիգայում «Ֆեներբահչեի» հաջողության առանցքային խաղացողներից է եղել, որտեղ թիմը դուրս է եկել քառորդ եզրափակիչ։ Դարպասապահը ճանաչվել է «Սևիլյա» ակումբի հետ հանդիպման հերոս, որում հետխաղյա 11 մետրանոց հարվածաշարում 3 հարված է հետ մղել։

## Ձեռքբերումներ
**«Ֆեներբահչե»**
* Թուրքիայի չեմպիոն (**5**)․ 2003/04, 2004/05, 2006/07, 2010/11, 2013/14
* Թուրքիայի Սուպեր Գավաթակիր (**3**)․ 2007, 2009, 2014
* Թուրքիայի գավաթակիր (**2**)․ 2011/12, 2012/13

**Թուրքիայի հավաքական**
* Եվրոպայի առաջնության բրոնզե մեդալակիր․ 2008

## Անձնական կյանք
Ամուսնացել է 2009 թվականի «Միսս Բելգիայի»՝ Զեյնեպ Սևերի հետ: Հարսանիքը տեղի է ունեցել 2010 թվականի սեպտեմբերին։ Նա նաև ոլեյբոլ է խաղում *Fenerbahçe Acıbadem*-ում։

## Ծանոթագրություններ

## Արտաքին հղումներ
* Ֆուտբոլիստի պրոֆիլը Թուրքիայի ֆուտբոլի Ֆեդերացիայի կայքում
 
Կատեգորիա:21-րդ դարի թուրքեր
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Թուրքիայի ֆուտբոլի ազգային հավաքական
Կատեգորիա:Վրացական ծագմամբ թուրքեր
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆեներբահչեի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Էլ Քաթթահ

**Էլ Քաթթահը**, որը նաև հայտնի է որպես **Քաթթահ** կամ **Էլ-Քաթթահ**, հին եգիպտական ​​տեսարժան վայր է Ստորին Եգիպտոսում, Լետոպոլիսից մոտավորապես 10 մղոն հյուսիս-արևմուտք: Այն հայտնի է Միջին Թագավորության իր դամբարաններով և լայնորեն պեղումների է ենթարկվել 1904 թվականին Կահիրեի արևելյան Ֆրանսիական հնագիտության ինստիտուտի թիմի կողմից. թիմի կազմում էր նաև Անրի Գոտիեն: Տեսարժան վայրի սենյակներից մեկը պարունակում էր հատվածներ Մեռյալների Գրքից: Այստեղ հայտնաբերվել է Նեհայի գերեզմանը: 1906 թվականին հաղորդվել է, որ այստեղ է գտնվում ժամանակակից գյուղ:

## Ծանոթագրություններ

Կատեգորիա:Եգիպտագիտություն
Կատեգորիա:Եգիպտոսի աշխարհագրություն
Քոլատ

**Քոլատ**, լեռ Թուրքիայում, Պոնտական լեռներում, Գյումյուշհանե քաղաքից 22-23 կմ հյուսիս-արևելք, Լարխան գետի վերին հոսանքի շրջանում։ Բարձրություն 2542 մ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Գյումյուշհանեի մարզի լեռներ